open-index/open-wikipedia-markdown huggingface dataset:
Kreikan presidentinpalatsi

**Presidentinpalatsi** () on Kreikan presidentin virka-asunto. Palatsi toimi aiemmin Kreikan kuninkaallisena palatsina Vanhan kuninkaanpalatsin eli nykyisen Kreikan parlamenttitalon jälkeen. Tämän vuoksi sitä on kutsuttu aiemmin *Uudeksi kuninkaanpalatsiksi* (Νέα Ανάκτορα, *Néa Anáktora*). Rakennus sijaitsee Ateenan keskustassa Iródou Attikoú -kadulla rakennuksesta nimensä saaneessa Anáktoran kaupunginosassa.

Palatsin rakentaminen alkoi vuonna 1891 ja se valmistui vuonna 1897. Se rakennettiin kuningas Yrjö I:n käskystä tämän pojan Konstantin I:n (Konstantínos I) käytettäväksi tämän tultua täysi-ikäiseksi. Siksi palatsia on kutsuttu myös ”Konstantínoksen palatsiksi” ja ”Kruununprinssin palatsiksi”. Palatsin suunnitteli arkkitehti Ernst Ziller. Palatsia käytettiin väliaikaisena kuninkaallisena palatsina sen jälkeen, kun tulipalo oli vuonna 1909 tuhonnut suuren osan kuninkaallisesta palatsista. Kun Konstantinoksesta tuli kuningas Yrjö I:n murhan jälkeen vuonna 1913 palatsista tuli virallisesti kuninkaallinen palatsi.

Kreikan valtiomuodon muuttuessa palatsi toimi vuosina 1924–1935 ensimmäistä kertaa presidentinpalatsina ja vuosina 1935–1974 jälleen kuninkaallisena palatsina. Palatsista tuli toisen kerran presidentinpalatsi monarkian lakkauttaneen vuoden 1974 kansanäänestyksen jälkeen.

Palatsi edustaa uusklassista arkkitehtuuria ja siinä on kolme kerrosta. Rakennuksen ympärillä on aidattu puutarha. Palatsin lähellä sijaitsevat parlamenttitalon lisäksi muun muassa Kansallispuutarha eli entinen kuninkaallinen puutarha, Kreikan pääministerin virka-asunto Máximoksen palatsi sekä eusonien eli presidentillisen vartiokaartin kasarmi.

## Lähteet

## Aiheesta muualla
Máximoksen palatsi

**Máximoksen palatsi** (joskus *Máximoksen huvila/kartano*; ) on Kreikan pääministerin virka-asunto. Se sijaitsee Iródou Attikoú -kadulla Anáktoran kaupunginosassa Ateenan keskustassa. Sen lähellä sijaitsevat presidentinpalatsi, parlamenttitalo sekä Kansallispuutarha.

Rakennus on kaupunkipalatsi, joka edustaa uusklassista arkkitehtuuria. Sen on suunnitellut Anastásios Chélmis, ja sen alkuperäinen omistaja oli Aléxandros Michalinós. Palatsin rakentaminen aloitettiin vuonna 1912, ja se valmistui vuonna 1921. Rakennus on saanut nimensä Dimítrios Máximoksesta, joka saattoi rakentamisen loppuun ja asui palatsissa 1920-luvun alusta lähtien. 1940-luvun alun saksalaismiehityksen aikana rakennus toimi Saksan Egeanmeren amiraalin asuntona ja sodan jälkeen jonkin aikaa Yhdysvaltojen suurlähettilään asuntona.

Máximos toimi Kreikan pääministerinä vuonna 1947. Vuonna 1952 hän myi rakennuksen huokeaan hintaan Kreikan valtiolle. Se jäi kuitenkin käyttämättä vuoteen 1982, jolloin se kunnostettiin pääministerin virka-asunnoksi. Rakennuksessa toimii myös pääministerin kanslia.

Kreikkalaisessa kielenkäytössä esimerkiksi mediassa termi ”*Mégaro Maxímou*” viittaa yleisesti pääministeriin tai koko hallitukseen samaan tyyliin kuin ”Valkoinen talo” Yhdysvalloissa.

## Lähteet
Alpo Luostarinen

**Alpiin Optaatus (Alpo O.) Luostarinen** (4. kesäkuuta 1886 Enonkoski – 27. huhtikuuta 1948 Kerimäki) oli suomalainen maanviljelijä, kunnallisneuvos ja Kansallisen Edistyspuolueen ja myöhemmin Maalaisliiton kansanedustaja.

Luostarisen vanhemmat olivat maanviljelijä Albin Luostarinen ja Ida Maria Pennanen. Hän kävi kansakoulun ja kansanopiston sekä suoritti maanviljelyskoulukurssin. Luostarinen toimi maanviljelijänä Kerimäellä vuodesta 1907 alkaen.

Luostarinen oli Kansallisen Edistyspuolueen kansanedustajana 1922–1927 ja Maalaisliiton kansanedustajana 1930–1936 edustaen Mikkelin läänin vaalipiiriä. Hän toimi myös Kerimäen kunnanvaltuuston puheenjohtajana sekä Maalaisliiton Itä-Savon piirin ja Savo-Karjalan meijeriliiton hallituksen puheenjohtajana. Luostariselle myönnettiin kunnallisneuvoksen arvonimi vuonna 1926.

Luostarinen oli naimisissa vuodesta 1911 kansanedustaja Aino Lempi Maria Aarnion kanssa. Maisema-arkkitehti ja apulaisprofessori Katri Luostarinen oli heidän tyttärensä.

## Lähteet
Aino Luostarinen

**Aino Lempi Maria Luostarinen**, ent. *Östring* myöhemmin *Aarnio* (2. kesäkuuta 1889 Savonranta – 3. heinäkuuta 1953 Kerimäki) oli suomalainen maatalon emäntä ja Maalaisliiton kansanedustaja.

Luostarisen vanhemmat olivat maanviljelijä Abraham Östring ja Amalia Hynninen. Hän kävi tyttökoulun 1906 ja suoritti 1910 opettajakurssin Helsingin suomalaisessa jatko-opistossa sekä seminaarikurssin 1911.

Luostarinen oli maatalon emäntänä Kerimäellä vuodesta 1911 alkaen. Hän toimi myös Kerimäen Makkolan osuuskassan kirjanpitäjänä.

Luostarinen oli Maalaisliiton kansanedustajana 1927–1930 ja 1936–1953 edustaen Mikkelin läänin vaalipiiriä. Hän oli myös Yleisradion hallintoneuvoston jäsenenä. Luostarinen kuoli kesken edustajakautensa heinäkuun alussa 1953 ja hänen tilalleen eduskuntaan tuli Maalaisliiton Onni Mannila. Luostarinen oli presidentin valitsijamiehenä vuoden 1950 presidentinvaaleissa ja toimi Kerimäen kunnanvaltuuston puheenjohtajana. Hän oli Maalaisliiton keskushallituksen jäsen ja Maalaisliiton naisten puheenjohtaja.

Aino Luostarinen oli naimisissa vuodesta 1911 kansanedustaja Alpo Luostarisen kanssa. Maisema-arkkitehti ja apulaisprofessori Katri Luostarinen oli heidän tyttärensä.

## Lähteet
Kolmannen liittokunnan sota

**Kolmannen liittokunnan sota** oli Ranskan sota kolmatta liittokuntaa vastaan vuosina 1803–1806. Kolmas liittokunta oli Britannian, Itävallan, Venäjän ja Ruotsin muodostama liittouma Napoleonin johtamaa Ranskan keisarikuntaa vastaan. Muodollisesti sota alkoi Napoleonin vaatimuksesta, että Britannian olisi luovutettava Ranskalle Maltan saari. Britannia ei siihen suostunut vaan julisti sodan toukokuussa 1803. 

## Liittokunta
Kolmannen Napoleonin-vastaisen liittouman kokoaminen oli Britannian tavoitteena, mutta edellisen liittokunnan sodassa kärsitty tappio teki Preussin ja Itävallan haluttomiksi liittymään siihen. Venäjä sen sijaan ilmaisi halukkuutensa kuulua liittokuntaan, koska Napoleonin joukot olivat jo lähellä Venäjän rajoja. Venäjä ja Britannia solmivat liiton huhtikuussa 1805. Itävalta liittyi siihen elokuussa 1805, kun Napoleon oli kukistanut useita italialaisia ruhtinaskuntia. 

Liittokunnan muodostumista vauhditti Napoleonin määräämä Enghienin herttuan teloitus 21. maaliskuuta vuonna 1804. 

## Sotatapahtumat
Ranskan jouduttua vihollisten ympäröimäksi Napoleon päätti koota suuren armeijan ja käydä sotaan liittoumaa vastaan idässä. Napoleon lähti armeijansa kanssa liikkeelle syyskuun 2. päivänä vuonna 1805 Boulognesta. Ulmin taistelussa ranskalaiset löivät itävaltalaiset lokakuussa 1805 ja puolitoista kuukautta myöhemmin uudestaan Austerlitzin taistelussa, jossa myös venäläiset kärsivät tappion. Taistelun jälkeen Itävalta jätti kolmannen liittokunnan ja luovutti Pressburgissa joulukuussa solmitussa rauhassa alueita Ranskalle ja Baijerille, minkä lisäksi Pyhä saksalais-roomalainen keisarikunta lakkautettiin elokuussa 1806. Britit onnistuivat takaamaan merten herruuden voittamalla Ranskan ja Espanjan laivastot Trafalgarin taistelussa lokakuussa 1805. Tämän jälkeen Napoleon kukisti maaliskuussa 1806 Napolin kuningaskunnan ja järjesteli Italian hallintoa mieleisekseen. Kesäkuussa Napoleon muutti Hollannin kuningaskunnaksi, jonka kuninkaaksi tui hänen veljensä. Heinäkuussa Napoleon pakotti monet Saksan valtioista eroamaan Saksalais-roomalaisesta keisarikunnasta ja liittymään Reinin liittoon.

## Seuraukset
Kolmatta liittokuntaa seurasi pian neljäs liittokunta, kun Preussi liittyi brittien ja venäläisten rinnalle Ranskaa vastaan lokakuussa 1806. 

## Katso myös
* Ensimmäisen liittokunnan sota
* Toisen liittokunnan sota
* Neljännen liittokunnan sota
* Viidennen liittokunnan sota

## Lähteet

## Aiheesta muualla
Peto on irti

”**Peto on irti**” on Antti Tuiskun kappale hänen kymmenenneltä studioalbumiltaan *[[En kommentoi]]*. Kappale julkaistiin albumin ensimmäisenä singlenä 20. helmikuuta 2015. Kappaleen ovat säveltäneet ja sanoittaneet Tuiskun itsensä lisäksi Jurek, Aku Rannila, Saara Törmä sekä Kalle Lindroth. Tuottajana kappaleella on toiminut Jurek. Kappaleessa ”peto”-sanalla viitataan Tuiskun uransa alkuvaiheilla faneiltaan saamaan lempinimeen ”Peto-Antti”. Kappaleesta julkaistiin 3. huhtikuuta 2015 HeavyWeight-ryhmän tekemä remix.

Päivää ennen singlen julkaisua Antti Tuiskun virallisella YouTube-kanavalla julkaistiin kappaleen musiikkivideo, jonka on ohjannut Cristal Snow. Videolla esiintyy kerrossiivoojan roolissa näyttelijä Satu Silvo. Videota on parodisoitu MTV3-kanavan *[[Kingi]]*-ohjelmassa. Myös HeavyWeight Remix -versiosta on julkaistu musiikkivideo, joka on koostettu Tuiskun fanien Instagram-palveluun lataamista videoista.

Kappale nousi ensimmäisellä listaviikollaan suoraan latauslistan ensimmäiselle sijalle ja singlelistan viidennelle sijalle. Radiolistalla se aloitti 66. soitetuimpana radiokappaleena, minkä jälkeen se on noussut parhaimmillaan 43:nneksi. Tuisku esitti kappaleen livenä Uuden Musiikin Kilpailun kolmannessa lähetyksessä 21. helmikuuta 2015.

## Kappaleet
;Perusversio
#

;HeavyWeight Remix
#

## Listasijoitukset

## Lähteet
Kristaps Janičenoks

**Kristaps Janičenoks** (s. 14. maaliskuuta 1983 Riika, Latvian SNT, Neuvostoliitto) on latvialainen koripalloilija.

Janičenoks on edustanut urallaan enimmäkseen latvialaisia ja italialaisia seurajoukkueita. Hän on voittanut urallaan Belgian cupin vuonna 2004 ja Latvian mestaruuden vuosina 2011, 2012 ja 2013.

Latvian maajoukkueessa Janičenoks on pelannut vuosien 2005, 2007, 2009, 2013 ja 2015 EM-kilpailuissa.

## Lähteet
* Profiili  fiba.com 
* Profiili archive.fiba.com 
* Kristaps Janicenoks basketball profile eurobasket.com 
* Profiili  bbl.net 
* Profiili euroleague.net 

### Viitteet
Moi Gómez

**Moisés "Moi" Gómez Bordonado** (s. 23. kesäkuuta 1994 Rojales, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkäävä keskikenttäpelaaja.

## Seurajoukkueura
Gómez siirtyi vuonna 2011 Villarrealin nuorisoakatemiaan paikallisseura Alicanten akatemiasta. 30. huhtikuuta 2011 hän teki ensiesiintymisensä seuran reservijoukkueessa maan toiseksi korkeimmalla sarjatasolla Segunda Divisiónissa ottelussa Gimnàstic de Tarragonaa vastaan.

28. marraskuuta 2011 Gómez pelasi ensimmäisen ottelunsa edustusjoukkueessa vieraskentällä Málagaa vastaan. 25. helmikuuta 2012 hän teki ensimmäisen maalinsa ammattilaisurallaan ottelussa Guadalajaraa vastaan. Kauden päätteeksi molemmat edustus- sekä reservijoukkue putosivat sarjaporrasta alemmaksi edustusjoukkueen jäätyä maan pääsarjassa sijalle 18.

Seuraavalla kaudella 2012–2013 Gómez teki edustusjoukkueessa 24 pelaamansa ottelun aikana yhden maalin, kun joukkue onnistui kauden päätteeksi palaamaan takaisin pääsarjaan. Elokuussa 2013 hän teki seuran kanssa uuden viisivuotisen sopimuksen. Ensimmäisen maalinsa pääsarjassa Gómez teki 13. tammikuuta 2014 ottelussa Real Sociedadia vastaan.

## Lähteet

## Aiheesta muualla
* Moi Gómezin tilastot BDFutbol-sivustolla 
* Moi Gómezin tilastot Soccerway-sivustolla
Lunar Jetman

__NOTOC__
**Lunar Jetman** on vuonna 2012 ilmestynyt Pharaoh Overlordin seitsemäs studioalbumi. Levyllä on vierailijana saksalaisesta Faust-yhtyeestä tunnettu Hans Joachim Irmler. Amerikkalainen SIGE Records julkaisi albumin vinyyliversion, jolla 29-minuuttinen päätöskappale *Cave of Hair* on jaettu kahteen osaan eri levypuoliskoille.

## Kappaleet
# 
# 
# 
# 
# 

## Muusikot
;Pharaoh Overlord
* Julius Jääskeläinen – kitara
* Pekka Jääskeläinen – kitara
* Janne Westerlund – kitara, laulu
* Jussi Lehtisalo – basso
* Tomi Leppänen – rummut
;Vierailijat
* Hans Joachim Irmler – kosketinsoittimet

## Arviot
* Soundi: 

## Lähteet
*PHARAOH OVERLORD Lunar Jetman Finnmusic.

### Viitteet
Cecil Backmansson

**Cecil Hugo John Backmansson** (myös **Bache**, 18. elokuuta 1911 – 3. marraskuuta 1978) oli suomalainen musiikkimies, joka tunnetaan muun muassa Rytmi-lehden perustajana ja sen ensimmäisenä kustantajana. Backmansson perusti Rytmin huhtikuussa 1934 ja ehti työskentelemään myös sen päätoimittajana loppuvuodesta 1937, ennen kuin lehden ilmestyminen lakkasi 12 vuoden ajaksi. Vuonna 1949 hän oli jälleen mukana käynnistämässä sen julkaisua yhdessä Paavo Einiön ja Johan Vikstedtin kanssa. Backmansson jatkoi lehden parissa vielä vuoteen 1951 saakka. 

Vuonna 1934 Backmansson ideoi myös Yleisradiolle säännöllisen swing-musiikkiohjelman, jonka ensimmäinen lähetys kuultiin 12. marraskuuta 1934. Ohjelmaa varten Backmansson perusti Rytmin Radio-pojat (myöh. Rytmi-pojat) -nimisen jazzyhtyeen. Sen ensimmäisenä johtajana toimi Eugen Malmstén. Backmansson tunnettiin lisäksi aktiivisena muusikkojen etujen ajajana, sekä ravintoloitsijoiden että Muusikkojen liiton suuntaan.

Cecil Backmanssonin isä oli taidemaalari Hugo Backmansson ja äiti irlantilaissyntyinen Beryl Wheeler. Hänen veljensä Bryan Backmansson oli innokas urheilumies, joka toimi muun muassa Saimaan Pallon puheenjohtajana 1950-luvulla.

## Lähteet
The Hook

**The Hook** on kitaristi Jukka Tolosen albumi vuodelta 1974. 

## Kappaleet
Kaikki kappaleet Jukka Tolonen.

### A-puoli
# 
# 

### B-puoli
# 
# 
# 

## Kokoonpano
* Jukka Tolonen – kitara, piano
* Esa Kotilainen – minimoog, klavinetti, haitari
* Esko Rosnell – rummut, lyömäsoittimet
* Heikki Virtanen – basso
* Seppo Paakkunainen – baritonisaksofoni
* Jan Kling – tenorisaksofoni
* Pekka Pöyry – alttosaksofoni, sopraanosaksofoni, huilu
* Torgny Nilsson – pasuuna
* Bertil Löfgren – trumpetti

## Lähteet

## Aiheesta muualla
* ''The Hook'' discogs.com -sivustolla
New Tracks

**New Tracks** on suomalaisen Country Express -yhtyeen albumi vuodelta 1980.
## Kappaleet
### A-puoli
# Redneck
# Holding the Rag
# Tonight the Bartender Is on the Wrong Side of the Bar
# Going Back to Texas
# Today I Started Loving You Again
# I'm a Loner

### B-puoli
# Devil in Blue Jeans (Benny Törnroos, Åke Grandell)
# Yesterdays Dream (Benny Törnroos, Tuija Rankama)
# Lay Down Sally
# One Day at a Time
# Tonight the Bottle Let Me Down
# Arctic Outlaw (Börje Björkvist)

## Kokoonpano
* Benny Törnroos – laulu
* Börje Björkqvist – akustinen kitara
* Guy Laine – sähkökitara
* Rolf Löfberg – sähkökitara
* Ingmar Grönqvist – basso
* Jan Björklund – rummut

### Muut
* Thomas Haglund – viulu
* Ari Oinonen – piano

## Aiheesta muualla
* Albumi Fono.fi:in tietokannassa

## Lähteet
Beauty Never Lies

**Beauty Never Lies** () on serbialaislaulaja Bojana Stamenovin kappale, jolla hän edusti Serbiaa Eurovision laulukilpailussa 2015. Kappaleen alkuperäinen esityskieli oli serbia ja nimi *Ceo svet je moj* (Serbian kyrillisellä kirjaimistolla *Цео свет је мој*, ).

Kappale sijoittui yhdeksänneksi ensimmäisessä semifinaalissa, ja pääsi siten finaaliin. Finaalissa kappale sijoittui kymmenennelle sijalle.

## Lähteet
Kurun ulkomuseo

**Kurun ulkomuseo** on kotiseutumuseo Ylöjärvellä. 

Kurun ulkoilumuseoalueella sijaitsee kuusi 1700- ja 1800-luvuilla valmistunutta rakennusta, joista keskeisin on  Vänrikki Stoolin tupa. Muita rakennuksia alueella ovat 1800-luvulla rakennettu jalkamylly, savusauna ja riima-aitta, mikä on Pirkanmaan vanhimpia puurakennuksia.

Kesäisin museolla järjestetään erilaisia tapahtumia, kuten perheille Kuru-viikon Lastenjuhlat.

## Lähteet
* 

### Viitteet
Dirachmaceae

**Dirachmaceae** on pieni kasviheimo koppisiemenisten Rosales-lahkossa. Heimossa on vain yksi suku: *[[Dirachma]]*.

## Tuntomerkit
Heimon/suvun kasvit ovat pensaita, joilla voi olla varrellisia rauhasia. Lehdet sijaitsevat kierteisesti, ovat pieniä ja hammaslaitaisia, ja niissä on naskalimaiset korvakkeet. Kukat sijaitsevat yksittäin terminaalisesti ja ovat 5–8-lukuisia, melko kookkaita. Niissä on 4–8-liuskainen ulkoverhiö, tyvestään yhdislehtinen verhiö ja spiraalikierteisiksi sulkeutuvat eli kontortit terälehdet, joiden tyvellä mesiäiset sijaitsevat. Heteet ovat pitkiä, sijaitsevat terävastaisesti, ja ponnet avautuvat kärjestään. Sikiäin on yhdislehtinen ja koostuu kahdeksasta emilehdestä, jotka ovat syväuurteisia. Nuijamainen tai pieni luotti sijaitsee vartalon päässä ja on pidentynyt. Hedelmä on nokkamainen kota, sisältä karvainen ja avautuu tyvestä alkaen sateenvarjomaisesti. Siemenet ovat sivulta litistyneitä ja niissä on niukka endospermi.

## Levinneisyys
Dirachmaceae kasvaa Sokotran saarella ja Somaliassa.

## Luokittelu
Heimon ainoassa suvussa on kaksi lajia: *[[Dirachma socotrana]]* ja *[[Dirachma somalensis]]*. Aikaisemmin sukua on pidetty kurjenpolvikasvien (Geraniaceae) tai malvakasvien (Malvaceae) sukulaisena.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Kuvia: http://www.arkive.org/dirachma/dirachma-socotrana/
Eloonjääneet

**Eloonjääneet** () on yhdysvaltalainen post-apokalyptinen televisiosarja. Se perustuu Kass Morganin vuonna 2013 alkaneeseen samannimiseen kirjasarjaan.

Sarjan esittäminen alkoi Yhdysvalloissa The CW-televisiokanavalla 19. maaliskuuta 2014. Suomessa sarjaa esitetään Subin kanavalla. (esittäminen päättynyt). Sarja oli saatavilla netflix suoratoistopalvelusta vielä syyskuussa 2024 josta se poistui. Saatavilla tällä hetkellä (09/2024) ainoastaan SF Anytimestä ja on sieltä vuokrattavissa tai ostettavissa. Myös saatavilla Blu-Ray teräväpiirto levyinä että DVD levyinä. 

Eloonjääneet voitti Saturn-palkinnon parhaana nuorisolle suunnattuna televisiosarjana vuonna 2015.

## Juoni

97 vuotta sitten ydinsota tuhosi kaiken elämän maapallolta. Eloonjääneet ihmiset asuvat Arkissa, joka on suuri avaruusasema. Elämä Arkissa on ankaraa. Pienetkin rikokset johtavat kuolemantuomioon, mutta alle 18-vuotiaat vangitaan. Näistä nuorisorikollisista 100 lähetetään tutkimaan Maan kelpoisuutta ylläpitämään ihmiselämää. Laskeuduttuaan nuoret huomaavat nopeasti etteivät ole ainoat eloonjääneet.

## Näyttelijät

## Tuotanto
Sarjaa esitettiin ensimmäisen kerran Yhdysvalloissa The CW-televisiokanavalla 19. maaliskuuta 2014. 2015 tammikuussa The CW ilmoitti tilanneensa sarjasta kolmannen tuotantokauden, jonka esittäminen aloitettiin vuonna 2016. Sarjan neljäs kausi esitettiin vuonna 2017 ja viides kausi 2018.

The CW tilasi kuudennen tuotantokauden toukokuussa 2018. Sarjan viimeinen eli seitsemäs kausi esitettiin vuonna 2020.

### Tuotantokaudet

## Palkinnot ja ehdokkuudet

## Lähteet
Cissy

**Cissy** oli vuoden 1978 aikana toiminut suomalainen lauluduo, jonka muodostivat helsinkiläiset ystävykset Tuula Sipinen ja Carita Hautanen. 

Sipinen ja Hautanen olivat keväällä 1978 äänitysstudiossa seuraamassa Paula Koivuniemen albumin nauhoitusta, jolloin musiikkituottaja Timo Lindström kysyi tytöiltä, olisivatko he kiinnostuneita kokeilemaan laulamista levylle. Näin syntyi lauluduo Cissy, jonka ensisinglellä olivat diskotyyliset kappaleet ”Taas, taas” (”Dance Bunny Honey”) ja ”Sua ilman” (”Livin’ Without You”). Duolle suunniteltiin omaa albumia syksyksi ja osallistumista Syksyn sävel -kilpailuun, mutta kumpikaan ideoista ei toteutunut eikä duosta enää sen jälkeen kuultu. Carita Hautanen (nyk. Virkkunen) aloitti kuitenkin seuraavana vuonna viisi vuotta kestäneen menestyksekkään soolouran nimellä Mona Carita.

## Diskografia
*”Taas, taas” / ”Sua ilman” (single, 1978)

## Lähteet
* Tony Latva ja Petri Tuunainen: *Iskelmän tähtitaivas: 500 suomalaista viihdetaiteilijaa* (artikkeli Mona Carita), s. 293–294. Porvoo–Helsinki: WSOY, 2004. .
* https://www.discogs.com/artist/1882026-Cissy-2
Karl Koller (täsmennyssivu)

**Karl Koller** on seuraavien henkilöiden nimi:

*Karl Koller (1857–1944), itävaltalainen silmälääkäri
*Karl Koller (1873–1946), sveitsiläinen arkkitehti
*Karl Koller (1898–1951), saksalainen kenraali
*Karl Koller (1919–2019), itävaltalainen alppihiihtäjä
*Karl Koller (1929–2009), itävaltalainen jalkapalloilija.
Kalsiumsyanamidi

**Kalsiumsyanamidi** (CaCN2) on kalsium- ja syanamidi-ionien muodostama epäorgaaninen ioniyhdiste. Yhdistettä käytetään muun muassa lannoitteissa ja orgaanisen kemian synteeseissä.

## Ominaisuudet
Huoneenlämpötilassa kalsiumsyanamidi on valkoista tai väritöntä hygroskooppista kiteistä ainetta. Yhdiste hydrolysoituu veden vaikutuksesta muodostaen syanamidia ja kuumennettaessa emäksisissä olosuhteissa ammoniakkia ja kalsiumkarbonaattia. Happojen läsnä ollessa muodostuu ureaa ja sulfidien läsnä ollessa tioureaa. Kuumennettaessa kalsiumsyanamidia se alkaa hajota jo ennen sulamispistettään kalsiumkarbidiksi, metalliseksi kalsiumiksi ja typeksi.

## Valmistus ja käyttö
Kalsiumsyanamidia valmistetaan kalsiumkarbidin ja typen välisellä reaktiolla. Reaktio on eksoterminen, mutta vaatii käynnistyäkseen kuumennuksen 1&nbsp;000&ndash;1&nbsp;100&nbsp;°C:n lämpötilaan. Tämä on yksi harvoista tavoista sitoa ilmakehän typpi kemialliseen reaktioon. Lämpötilaa voidaan alentaa noin 700&nbsp;°C:seen käyttämällä katalyytteinä kalsiumfluoridia tai -kloridia. Näiden katalyysimekanismi ei ole selvä, mutta ne mahdollisesti sulaessaan muodostavat nestemäisen faasin, jossa reaktio tapahtuu nopeammin. Näin saatava kalsiumsyanamidi on usein väriltään harmaata johtuen valmistusprosessissa muodostuvasta hiilestä.
:CaC2 + N2 → CaCN2 + C

Kalsiumsyanamidia käytetään lannoitteissa hidastamaan lannoitteiden sisältämän ammoniumtypen vapautumista, koska yhdisteestä muodostuvat syanamidi ja disyandiamidi estävät ammoniumsuolojen nitrifikaatiota nitraateiksi. Sitä käytetään myös muiden yhdisteiden valmistamiseen. Kalsiumsyanamidista valmistetaan muun muassa kalsiumsyanidia, syanamidia, disyandiamidia, melamiinia ja 1900-luvun alussa se oli ammoniakintuotannon lähtöaine. Kalsiumsyanamidia voidaan käyttää myös rikkaruohomyrkkynä ja puuvillan viljelyssä lehtien pudotuttamiseen ennen sadonkorjuuta.

## Lähteet

## Aiheesta muualla
*
Kielletyt leikit (Carolan albumi, 1970)

**Kielletyt leikit** on Carolan esikoisalbumi vuodelta 1970.
## Kappaleet
### A-puoli
# 
# 
# 
# 
# 
# 

### B-puoli

# 
# 
# 
# 
# 
# 

## Muusikot
**Studio-orkesteri (A1, A3, A5, A6, B3-B6)**, 

johtajinaan Rauno Lehtinen (A1), Esa Pethman (B5), Esa Katajavuori (B6) sekä Aarno Raninen (A2, A3, A5, B3, B4)

* Esa Pethman - huilu
* Seppo Paakkunainen - huilu ja sopraanosaksofoni
* Reijo Lehtovirta - huilu, altto- ja baritonisaksofoni
* Kaj Backlund, Markku Johansson ja Tauno Virtanen - trumpetti
* Juhani Aalto ja Henrikki Virkki - pasuuna
* Esa Katajavuori - piano
* Aarno Raninen - urut
* Eero Lupari, Taisto Wesslin ja Olle Wiberg - kitara
* Matti Bergström ja Martti Metsäketo - basso
* Ilpo Kallio ja Matti Oiling - rummut ja lyömäsoittimet
* Keijo Aulanne, Ulf Hästbacka, Erkki Inkinen, Pertti Kiri, Seppo Kurki, Jussi Pesonen, Olavi Pälli, Tauno Tiikkainen, Jukka Tirkkonen ja Timo Vartiainen - viulu
* Jorma Juntunen ja Ahti Pilvi - alttoviulu
* Heikki Rautasalo - sello

**<big>[[Kalevi Falkin orkesteri|Kalevi Falk]] -yhtye (A2, A4, B1, B2)</big>**

* Aarno Raninen - kapellimestari, piano, urut ja haitari
* Pentti Lahti - alttosaksofoni
* Pekka Heinonen - trumpetti
* Lauri Sydänmaanlakka - kitara
* Jussi Mikkola - basso
* Heikki Vennola - rummut
* Martti Metsäketo - congat

## Lähteet

## Aiheesta muualla

* Kielletyt leikit discogs.com -sivustolla
* Albumi Fono.fi:in tietokannassa
Pikkuveli (kappale)

**Pikkuveli** on Noitalinna huraa! -yhtyeen tunnetuin kappale. Kappale julkaistiin singlenä loppuvuodesta 1987 ja seuraavan vuoden toukokuussa yhtyeen albumilla ''Kalan silmä''. Singlen kääntöpuolella julkaistiin "Rautasaapas"-kappale. "Pikkuveljen" sävelsi Hannu Sepponen ja sanoitti Sari Peltoniemi, jotka myös laulavat kappaleen duettona. Kappaleen single-versio eroaa albumiversiosta muun muassa lauluraidan osalta. PMMP-yhtye julkaisi kappaleesta cover-version vuonna 2005.

## Kokoonpano
*Hannu Sepponen: rummut, laulu, casio ja rytmikone
*Sari Peltoniemi: laulu
*Reijo Kärhä: kitarat
*Antti Tammela: basso

## Lähteet
Mikail Bill

**Mikail ”Maikelele” Bill** (s. 3. toukokuuta 1991) on ruotsalainen ''Counter-Strike: Global Offensive'' -ammattilainen. Bill kuului vuosina 2014–2015 kotimaansa Ninjas in Pyjamas-joukkueeseen, joka on yksi maailman tunnetuimmista CS:GO -joukkueista. Hän liittyi Ninjas in Pyjamasiin marraskuussa 2014, jota ennen hän edusti Unwanted-joukkuetta. Helmikuussa 2015 Bill siirtyi pois Ninjas in Pyjamasista.

Bill on voittanut Ninjas in Pyjamasin kanssa Winter Assemblyn tammikuussa 2015´.. Hänellä on myös edelliseen joukkueensa, LGB eSportsin kanssa yksi turnausvoitto. Bill tunnetaan taiteilijanimellä Maikelele. Aiemmin hänet on tunnettu taiteilijanimellä eksem.

## Lähteet
Playing with Numbers

**Playing with Numbers** on irlantilaisen laulaja-lauluntekijä Molly Sterlingin kappale, joka edusti Irlantia Eurovision laulukilpailussa 2015.

Kappale kilpaili toisessa semifinaalissa, jossa se sai 35 pistettä, jäi sijalle 12 eikä selviytynyt finaaliin.

## Lähteet
Václav Noid Bárta

**Václav Bárta** (tunnetaan paremmin taiteilijanimellään **Václav Noid Barta**; s. 27. lokakuuta 1980 Praha) on tšekkiläinen laulaja-lauluntekijä, näyttelijä ja malli. Hän edusti kotimaataan vuoden 2015 Eurovision laulukilpailussa Itävallan Wienissä yhdessä Marta Jandován kanssa kappaleella *[[Hope Never Dies]]*. Bártan säveltämä kappale kilpaili toisessa semifinaalissa, jossa se sijoittui 13:nneksi eikä päässyt finaaliin.

Bárta on esiintynyt yhdessä tv-sarjassa *(Svatby v Benátkách)* ja yhdessä elokuvassa *(Kajinek)*. Hän on tehnyt myös mallin töitä.

Hän oli naimisissa Lucie Bílan kanssa vuosina 2006-2008. 7. heinäkuuta 2014 hän meni naimisiin Gabriela Dvořákován kanssa.. Heillä on tytär Tereza.

## Lähteet
Samsung Galaxy S6

**Samsung Galaxy S6** on Samsung Electronicsin 1. maaliskuuta 2015 julkaisema älypuhelin. Puhelin esiteltiin yhdessä Samsung Galaxy S6 Edgen kanssa Barcelonan MCW-messuilla. Puhelimessa on Androidin Lollipop-käyttöjärjestelmä eli versio 5.0. S6 on Samsung Galaxy S5:n seuraaja.

Samsung Galaxy S6:ssa on 5,1 tuuman Gorilla 4 -lasista valmistettu Quad HD -kosketusnäyttö, sen mitat ovat 143,4 x 70,5 x 6,8 millimetriä ja paino 138 grammaa. Uutuutena puhelimessa on myös se, että sen voi ladata langattomasti. Tallennustilaa on saatavilla 32, 64 tai 128 gigatavua. Puhelimen takakuori on nyt ensimmäistä kertaa Samsungin puhelimissa lasista. Samsung toi myöhemmin markkinoille myös Samsung Galaxy S6 Edge+ -mallin.

## Lähteet

## Aiheesta muualla
Samsung Galaxy S6 Edge

**Samsung Galaxy S6 Edge** on Samsung Electronicsin maaliskuussa 2015 julkaisema älypuhelin. Puhelin esiteltiin yhdessä Samsung Galaxy S6:n kanssa Barcelonan MCW-messuilla. Puhelimessa on Androidin 7.0 Nougat vuonna 2017 Puhelimesta tekee erikoisen se, että siinä on sivuille asti ylettyvä kaareva näyttö, jolla voi hyödyntää useita toimintoja samanaikaisesti.

Puhelimen kaareva näyttö on 5,1 tuuman Gorilla-lasista valmistettu Quad HD -kosketusnäyttö, sen mitat ovat 142,1 x 70,1 x 7,0 millimetriä ja paino 132 grammaa. Tallennustilaa on saatavilla 32, 64 tai 128 gigatavua. Puhelimen takakuori on ensimmäistä kertaa Samsungissa valmistettu lasista.

## Lähteet
Aleksei Jesin

**Aleksei Jurjevitš Jesin** (; s. 3. joulukuuta 1987 Kolomna) on venäläinen pikaluistelija. Jesin on 181 senttimetriä pitkä ja painaa 80 kilogrammaa.

Jesin on osallistunut kaksiin talviolympialaisiin vuosina 2010 ja 2014. Paras henkilökohtainen sijoitus on 16:s sija 500 metriltä vuodelta 2014 Sotšista. Samoissa kisoissa hän oli joukkuetakaa-ajossa kuudes. Jesin on osallistunut myös 17 kertaa MM-kilpailuihin: seitsemiin matkakohtaisiin MM-kilpailuihin ja kymmenen kertaa sprinttereiden MM-kilpailuihin. Hänellä on yksi pronssimitali vuoden 2015 sprinttereiden MM-kilpailuista Astanasta. Vuonna 2016 hän oli seitsemäs. Matkakohtaisissa kilpailuissa hän on ollut neljäs 1&nbsp;000&nbsp;metrillä ja viides 500&nbsp;metrillä 2016. EM-kilpailujen sprinttiottelussa hän oli neljäs 2017.

Jesin on kilpaillut pikaluistelun maailmancupissa kaudesta 2006–2007 alkaen. Hänen ainoa henkilökohtainen palkintosijansa on toinen tila 500 metrillä Heerenveenissä joulukuussa 2015. Joukkuetakaa-ajossa hän on ollut kaudella 2007-2008 kolmas Heerenveenissä. Joukkuesprintissä hänellä on kolme kakkossijaa ja neljä kolmossijaa. 

## Lähteet
Nathalie Schwarz

**Nathalie Schwarz** (s. 29. kesäkuuta 1993 Linz) on itävaltalainen maastohiihtäjä. Schwarz edustaa SU Zwettliä.

Schwarz debytoi maastohiihdon maailmancupissa tammikuussa 2014 Szklarska Poręban kymmenen kilometrin perinteisen hiihtotavan kilpailussa sijoittuen sijalle 23. Näin ollen hän saavutti heti uransa ensimmäiset maailmancupin pisteensä. Schwarzin paras sijoitus maailmancupissa on 20:s sija, jonka hän saavutti vuoden 2015 Tour de Skin viimeiseltä etapilta Val di Fiemmestä ollen siis samalla kiertueen 20:s.

Schwarz osallistui vuoden 2014 talviolympialaisiin Sotšissa, jossa hän oli parhaimmillaan henkilökohtaisilla matkoilla 38:s kymmenen kilometrin kilpailussa. Viestissä hän oli 13:s. Schwarz kilpaili myös vuoden 2015 MM-kilpailuissa Falunissa, jossa hän oli parhaimmillaan yhdistelmäkilpailun 38:s. Schwarzilla on yksi EM-kulta sprintistä vuodelta 2011.

Schwarzin isä Alois Schwarz oli myös maastohiihtäjä. Hän kuoli auto-onnettomuudessa vuonna 1999 Nathalien ollessa vasta viisivuotias.

## Lähteet
Luettelo Iranin ilmavoimien kalustosta

Tämä on **luettelo Iranin ilmavoimien nykyisestä kalustosta**.

## Hävittäjät
### Hävittäjät

### Hävittäjäpommittajat

## Rynnäkkökoneet

## Tiedustelukoneet

## Kuljetus- ja tankkauskoneet

### Matkustajakoneet

## Harjoituskoneet

## Helikopterit

## Ilmatorjunta
### Ilmatorjuntaohjukset

### Olalta laukaistavat ilmatorjuntaohjukset

### Ilmatorjuntakanuunat

## Lähteet
Love Injected

**Love Injected** on latvialaisen laulaja-lauluntekijä Aminata Savadogon kappale, joka edusti Latviaa Eurovision laulukilpailussa 2015.

*Love Injected* kilpaili toisessa semifinaalissa, jossa se sijoittui toiseksi 155 pisteellä ja selviytyi finaaliin. Finaalissa kappale sai 186 pistettä ja sijoittui kuudenneksi.

## Lähteet
Black Tar Prophecies Vol 5 / Palmu

__NOTOC__
**Black Tar Prophecies Vol 5 / Palmu** on vuonna 2014 ilmestynyt amerikkalaisen Grailsin ja Pharaoh Overlordin split-albumi. *Black Tar Prophecies Vol 5* on viides osa Grailsin varsinaisten albumiensa välillä julkaisemasta sarjasta. Se on mukana myös vuonna 2013 ilmestyneellä *Black Tar Prophecies Vols. 4, 5 & 6* -kokoelmalla. Pharaoh Overlordin *Palmu* käsittää kaksi uutta kappaletta, jotka on äänitetty Jani Viitasen studiolla Tampereella.

## Kappaleet
;A-puoli (Grails)
# 
# 
# 
# 

;B-puoli (Pharaoh Overlord)
# 
# 

## Muusikot
;Grails
* Alex Hall – kitara
* Zak Riles – kitara
* Bill Slater – basso, kosketisoittimet
* Emil Amos – rummut

;Pharaoh Overlord
* Julius Jääskeläinen – kitara
* Pekka Jääskeläinen – kitara
* Janne Westerlund – kitara
* Jussi Lehtisalo – basso
* Tomi Leppänen – rummut

## Lähteet
*GRAILS: Black Tar Prophecies Vol 5 / PHARAOH OVERLORD: Palmu Finnmusic.

### Viitteet
Strombosiaceae

**Strombosiaceae** on pieni trooppinen puuvartiskasviheimo koppisiemenisten Santalales-lahkossa ja on siten santelikasvien sukulainen.

## Tuntomerkit
Lehdet ovat kierteisesti tai kahdessa rivissä. Kukat sijaitsevat ryhmissä ja ovat 4–5-lukuisia. Terävastaiset heteet ovat kasvaneet kiinni terälehtiin, suvussa *[[Scorodocarpus]]* on kymmenen hedettä. Yhdislehtinen sikiäin on tavallisesti kehänpäällinen, vartalo lyhyt tai pitkä. Siemenessä on tärkkelyspitoinen endospermi.

## Levinneisyys
Heimo kasvaa hajanaisesti tropiikissa.

## Luokittelu
Strombosiaceae käsittää kuusi sukua ja 18 lajia. Heimo voidaan myös yhdistää Olacaceae-heimoon.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]." will do. http://www.mobot.org/MOBOT/research/APweb/.
### Viitteet

## Aiheesta muualla
* Leinneisyyskartta: http://www.mobot.org/mobot/research/apweb/maps/Coulaceae.gif
Pallonpitäjä

**Pallonpitäjä** () on pelipaikka amerikkalaisessa jalkapallossa. Pallonpitäjä on kentällä potkumaalitilanteissa. Hänen tehtävänsä on ottaa vastaan aloitussyötön antajan syöttämä pelipallo ja asettaa se pystyyn potkaisijaa varten.

Pallonpitäjä katsotaan puolustuskyvyttömäksi pelaajaksi potkumaaleissa eikä häneen saa kohdistaa kontaktia. Usein joukkueen toinen tai kolmas pelinrakentaja toimii pallonpitäjänä. Tietyissä kikkapeleissä pallonpitäjä saattaa juosta itse pallon kanssa tai heittää sen jollekin pelaajalle. 

Harvoin aloituspotkuissa saatetaan käyttää pallonpitäjää mikäli pelipallo ei pysy tiin päällä.

## Lähteet
Saamelaiskirkko

**Inarin saamelaiskirkko** sijaitsee Inarin kirkonkylällä.

Inarin ensimmäiset kirkot rakennettiin Pielpajärvelle. Asutuksen lisäännyttyä keskustaajamassa sinne rakennettiin kirkko, joka otettiin käyttöön 1895 ja joka tuhoutui talvisodan pommituksessa 4. helmikuuta 1940. Sodan jälkeen päätettiin rakentaa uusi kirkko, jota varten saatiin varat Luterilaisten kirkkojen maailmanneuvoston kautta Amerikan luterilaiselta kirkolta. Kirkon ensimmäiset piirustukset laati Inkeri Visanti ja lopulliset Antero Pernaja. Laura Järvi-Larkaksen jo 1960 suunnittelema kellotapuli rakennettiin vasta kirkon peruskorjauksen yhteydessä 1982.  

Kirkon vihki käyttöön juhannuksena 1952 Oulun hiippakunnan piispa Väinö Malmivaara ja vihkimiseen osallistuivat Luterilaisten kirkkojen maailmanliiton edustaja sekä Amerikan luterilaisten kirkkojen edustaja. Vihkimisen yhteydessä oli myös Inarin seurakunnan 300-vuotisjuhla.  Kirkkoa on peruskorjattu kahteen otteeseen, 1982 ja 2011. Jälkimmäisen korjauksen jälkeen kirkon siunasi käyttöön Oulun hiippakunnan piispa Samuel Salmi.    

Kirkon alttaritaulun *Kristuksen ilmestyminen vaeltavalle saamelaisperheelle* (260x86 cm öljymaalaus kankaalle) maalasi 1937 professori Väinö Saikko. Taulu pelastettiin pommituksessa tuhoutuneesta kirkosta ja sijoitettiin uuteen kirkkoon. Taululla Saikko oli voittanut opetusministeri Uuno Hannulan aloitteesta käydyn kilpailun alttaritauluista.   

## Lähteet

## Aiheesta muualla
Rahoitusvakausvirasto

**Rahoitusvakausvirasto** () on vuoden 2015 alussa perustettu viranomainen, joka vastaa Suomen kansallisena kriisinratkaisuviranomaisena luottolaitosten ja sijoituspalveluyritysten kriisinratkaisun suunnittelusta sekä päätöksenteosta taloudellisiin vaikeuksiin joutuneiden laitosten toiminnan uudelleen järjestelemiseksi. Rahoitusvakausvirasto toimii osana EU:n yhteistä kriisinratkaisumekanismia. Virasto osallistuu EU:n kriisinratkaisuneuvoston (Single Resolution Board, SRB) työhön ja tekee tiivistä yhteistyötä SRB:n kanssa kriisinratkaisua koskevissa asioissa. Rahoitusvakausvirastolle kuuluu myös arvopaperikeskuksen kriisinratkaisun suunnittelua koskevien viranomaistehtävien hoitaminen. Lisäksi Rahoitusvakausvirasto toimii Suomen kansallisena talletussuojasta vastaavana viranomaisena. Virasto hoitaa talletussuojärjestelmälle kuuluvia tehtäviä, kerää talletussuojamaksut ja päättää talletussuojarahaston maksuvelvollisuudesta. Rahoitusvakausvirasto hallinnoi valtion talouden ulkopuolista rahoitusvakausrahastoa, joka koostuu vakausmaksuina kartutettavasta kriisinratkaisurahastosta ja talletussuojamaksuina kartutettavasta talletussuojarahastosta. Rahoitusvakausvirasto ylläpitää huoltovarmuustilijärjestelmää, joka muodostuu huoltovarmuustilipalvelusta ja korttimaksamisen huoltovarmuuspalvelusta. 

## Lähteet

## Aiheesta muualla
* Rahoitusvakausvirasto 
* Laki rahoitusvakausviranomaisesta (1195/2014)
* Laki eräistä huoltovarmuuden turvaamisen järjestelyistä rahoitusalalla (666/2022)
Erythropalaceae

**Erythropalaceae** on pieni trooppinen kasviheimo, joka kuuluu koppisiemenisten Santalales-lahkoon ja on siten santelikasvien (Santalaceae) sukulainen.

## Tuntomerkit
Heimon kasvit ovat puita, pensaita tai liaaneja, joilla on kärhivarsia. Kasvit ovat toisinaan maitiaisnesteellisiä. Lehdet sijaitsevat kierteisesti tai kaksirivisesti. Kukat sijaitsevat ryhmissä tai viuhkomaisesti. Verholehdet ovat enemmän tai vähemmän erillisiä ja terälehdet toisinaan yhteen kasvaneita. Heteet ovat joko verho- tai terävastaisia tai niitä on kaksi kertaa terälehtiä enemmän. Pohjuksessa on tavallisesti kehrä. Sikiäin on enemmän tai vähemmän kehänalainen ainakin suvussa *[[Erythropalum]]*, vartalo on lyhyt, luotti toisinaan enemmän tai vähemmän liuskainen. Hedelmä avautuu viideksi liuskaksi *Erythropalum*-suvussa, ja suvussa *[[Heisteria]]* verhiö laajenee huomattavasti hedelmän suojaksi. Siemenen endospermi on tärkkelyspitoinen tai öljyinen.

## Levinneisyys
Erythropalaceae on levinnyt lähes kaikkialle tropiikkiin Madagaskaria ja osia Malaijien saaristosta lukuun ottamatta. Eniten lajeja on Keski- ja Etelä-Amerikassa.

## Luokittelu
Heimossa on neljä sukua ja 40 lajia, joista 30 suvussa *[[Heisteria]]*.

## Lähteet
* Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/.
### Viitteet
APN

**APN** voi tarkoittaa ainakin seuraavia:

* Access Point Name eli APN, eräs yhdyskäytävä tietoliikennetekniikassa
* APN (*Agentstvo petšati Novosti*), entinen neuvostoliittolainen uutistoimisto, yksi nykyisen RIA Novostin edeltäjistä
MM-rallikausi 1989

**MM-rallikausi 1989** oli järjestyksessään rallin maailmanmestaruussarjan 17. kausi. Kilpailukalenteri koki pieniä muutoksia, kun Olympus-ralli poistui kalenterista ja Australian ralli tuli uutena kalenteriin. Vastoin pitkiä perinteitä, Ruotsin ralli oli tänä vuonna ensimmäinen osakilpailu ja vasta toisena tuli Monte Carlo -ralli.

Kausi 1989 meni jälleen Lancian komennossa. Lancia voitti kuusi ensimmäistä kilpailua, missä oli jaossa valmistajien pisteitä. Miki Biasioni voitti mestaruuden ja hänestä tuli toinen tuplamestari.

Toyota Team Europe oli ainut joka pystyi hieman panemaan kampoihin Lancialle kuskeinaan Juha Kankkunen, Kenneth Eriksson sekä lupaava espanjalainen Carlos Sainz. Lancian alkukauden dominointi oli kuitenkin liikaa Toyotalle, vaikka onnistumisia tuli pitkin kautta, mutta Toyotalla oli vielä paljon teknisiä ongelmia. Kankkunen taisteli kuljettajien toisesta sijasta, mutta taipui kuitenkin kolmannelle sijalle.

Mitsubishi Ralliart lähti kauteen Galant VR-4 -autolla, jolla saavutettiinkin kaksi osakilpailuvoittoa, kun Mikael Ericson voitti Suomen rallin ja Pentti Airikkala voitti RAC-rallin. Mitsubishi saavutti neljännen sijan valmistajien sarjassa.

Vuonna 1989 Ruotsin rallia, Uuden-Seelannin rallia sekä Norsunluurannikon rallia ei laskettu mukaan valmistajien maailmanmestaruuskilpailuun.

## Onnettomuudet
Kauden alussa tapahtui useita kuolemaan johtaneita onnettomuuksia. George Mignot ja hänen kartanlukijansa Bernard de Lathuy kuolivat törmäyksessä junan kanssa tasoristeyksessä heidän valmistautuessaan Ruotsin ralliin. Lars-Erik Torph ja Bertil-Rune Rehnfeldt kuolivat ollessaan katsojina Monte Carlon rallissa. Augusto Mendes kuoli Portugalin kilpailussa auton suistuttua tieltä.

## Kilpailukalenteri

## Tulokset
### Pistejärjestelmä

### Kuljettajien maailmanmestaruus

### Valmistajien mestaruussarja
Ruotsin, Uuden-Seelannin ja Norsunluurannikon ralleista ei annettu valmistajien pisteitä.

## Lähteet
Tell Me Why (Amnan kappale)

**Tell Me Why** on romanialaislaulaja Amnan kappale. Sen julkaisi Roster Music artistin uran ensimmäisenä singlenä 9. toukokuuta 2011. Kappaleen sävellyksestä ja tuotannosta vastasi romanialainen DJ-tuottaja Tom Boxer. Kappale oli ehdolla vuoden 2011 Romanian Music Awardsissa kategoriassa "Paras uuden artistin kappale".

## Kappalelista

**Digitaalinen lataus**

# Tell Me Why (Radio Edit) - 3:18
# Tell Me Why (Extended Mix) - 5:15

**CD**
	
# Tell Me Why (Extended Version) - 5:16
# Tell Me Why (Pee4Tee Remix) - 5:46
# Tell Me Why (Pizza Brothers Remix) - 5:56
# Tell Me Why (Phunkjump Remix) - 6:01
# Tell Me Why (Chris Mayer Remix) - 6:31
# Tell Me Why (Odd Remix Extended) - 5:09
# Tell Me Why (Radio Edit) - 3:24
# Tell Me Why (Odd Remix Radio) - 3:13

## Listasijoitukset

## Lähteet
Bysanttilainen ja kristillinen museo

**Bysanttilainen ja kristillinen museo** () on historiallinen museo Ateenassa Kreikassa. Museo on keskittynyt bysanttilaisen keskiajan kulttuuriperintöön ja se on alallaan maailman merkittävimpiä. Museo sijaitsee Kolonákin kaupunginosassa Ateenan keskustan itäosassa.

Museo on perustettu vuonna 1914. Se toimi alun perin Ateenan akatemian rakennuksessa ja siirtyi nykyiseen sijaintipaikkaansa *Ilísian huvilaan* (βίλα Ιλίσια, *Víla Ilísia*) vuonna 1930. Huvila oli aiemmin Piacenzan herttuattaren talviasunto ja tunnetaan siksi myös nimellä *Mégaro Doúkissas tis Plakentías* (Μέγαρο Δούκισσας της Πλακεντίας). Se on valmistunut vuonna 1848. Rakennus muunnettiin museokäyttöön sopivaksi ja sitä on edelleen laajennettu myöhemmin.

## Kokoelmat

Museon kokoelmiin kuuluu noin 25&nbsp;000 esinettä. Ne ovat noin vuosilta 200–1900, toisin sanoen bysanttilaisen ajan lisäksi sitä edeltäneeltä myöhäisantiikin ajalta sekä sitä seuranneelta niin kutsutulta jälkibysanttilaiselta ajalta. Suurin osa esineistöstä on peräisin kreikkalaisesta maailmasta sekä Vähästä-Aasiasta ja Balkanilta. Esineistöön kuuluu muun muassa erilaista varhaiskristillistä esineistöä sekä suuri määrä ikoneita (n. 3&nbsp;500) ja muuta kirkkotaidetta, kuten kirkkojen seinämaalauksia ja mosaiikkeja, kirkkotekstiilejä ja veistoksia, käsikirjoituksia yms.


Tiedosto:Byzantine museum in Athens.jpg|Museon pääsisäänkäynti pihan puolella.
Tiedosto:1826 - Byzantine Museum, Athens - Good shepherd (4th century) - Photo by Giovanni Dall'Orto, Nov 12 2009.jpg|Hyvä paimen. Myöhäisroomalainen kuvapatsas 300-luvulta eaa.
Tiedosto:1838 - Byzantine Museum, Athens - Sidamarna sarcophagus, detail - Photo Giovanni Dall'Orto, Nov 12 2009.jpg|Fragmentti roomalaisesta sarkofagista.
Tiedosto:2140 - Byzantine Museum, Athens - Byzantine ceramic ware - Photo by Giovanni Dall'Orto, Nov 12 2009.jpg|Keramiikkaa n. vuosilta 800–1200.
Tiedosto:2029 - Byzantine Museum, Athens - Marble slab, 10th century - Photo by Giovanni Dall'Orto, Nov 12 2009.jpg|Pyhä Filippus marmorilaatassa, 900-luku.
Tiedosto:Byzantine Museum of Athens.1.JPG|Museon ikonikokoelmaa.
Tiedosto:2155 - Byzantine Museum, Athens - St. Michael (14th century) - Photo by Giovanni Dall'Orto, Nov 12 2009.jpg|Arkkienkeli Mikael ikonissa, 1300-luku.
Tiedosto:Pentekostarion Venice,k di Nicolini da Sabblo Brothers. 1544 (8383283075).jpg|*Pentekostarion*, di Nocilini da Sabbio, Venetsia 1544.
Tiedosto:Limestone panel with St John the Baptist in relief. Early 17th century.jpg|Johannes Kastaja kalkkikivipaneelissa. Zákynthos, 1600-luku.
Tiedosto:2056 - Byzantine Museum, Athens - Iconostasis from Evritania (17th century) - Photo by Giovanni Dall'Ort.jpg|Freskomaalattu ikonostaasi Evrytaníasta, 1600-luku.


## Lähteet

## Aiheesta muualla

* Βυζαντινό και Χριστιανικό Μουσείο - Byzantine and Christian Museum. Museon verkkosivut.
Magne Thomassen

**Magne Arnfinn Thomassen** (s. 1. toukokuuta 1941 Melhus) on entinen norjalainen pikaluistelija. Hän oli maailman kärkiluistelijoita 1960-luvun lopulla ja 1970-luvun alussa.

Thomassen aloitti pikaluistelu-uransa kaudella 1958–1959 juniorisarjoissa. Kansainvälisen uransa hän aloitti vuoden 1962 EM-kisoissa sijoittuen 12:nneksi ja MM-kisoissa 15:nneksi. Varsinainen läpimurto tapahtui seuraavana vuonna, kun Thomassen alitti kolmen muun norjalaisen kanssa Neuvostoliiton Boris Šilkovin 5&nbsp;000 metrin maailmanennätyksen. Samana vuonna Thomassen sijoittui EM-kisoissa yhteispisteissä neljänneksi ja MM-kisoissa kuudenneksi. Seuraavan vuoden 1964 olympialaiset Innsbruckissa eivät olleet Thomassenille vielä menestyksekkäät, sillä sijoitukset olivat 500 metrillä 21. ja 1&nbsp;500 metrillä 9. Olympiavuoden EM-kisoissa sijoitukseksi tuli kohtullisen hyvä kuudes sija.

Innsbruckin olympialaisten jälkeiset vuodet olivat pikemminkin heikompia kuin olympiavuotta edeltäneet läpimurtovuodet. Sen osoittavat sijoituksetkin – vuoden 1965 EM-kisoissa yhdeksäs ja MM-kisoissa kahdeksas, vuonna 1966 MM-kisoissa Thomassen karsiutui viimeiseltä matkalta loppusijoituksen ollessa 21., vuoden 1967 EM-kisoissa kuudes ja MM-kisoissa jälleen putoaminen viimeiseltä matkalta sijoittuen 17.

Varsinaiset mitalisijoitukset antoivat odottaa aina vuoteen 1968. Silloin Thomassen saavutti hopeaa Grenoblen 500 metrillä. Lisäksi hän sijoittui 1&nbsp;500 metrillä neljänneksi. Ennen olympialaisia hän teki uuden 1&nbsp;500 metrin Davosissa aikaan 2.02,5. Saman vuoden MM-kisoissa hän saavutti vielä hopeaa yhteispisteissä maanmiehensä Fred Anton Maierin jäljessä. Vuoden 1968 erinomaisilla tuloksillaan hän lunasti yhteispisteiden kärkisijan hetkeksi ennen kuin Hollannin Kees Verkerk otti sen haltuunsa. Kaudeksi 1970 hän siirtyi Osloon kehittääkseen harjoitteluaan. Muutokset harjoittelussa johtivatkin menestykseen niin, että hän taisteli vuoden 1970 MM-kisoissa Hollannin Ard Schenkin kanssa mestaruudesta, mutta hävisi.

Seuraavat kaksi vuotta Thomassen jatkoi vielä uraansa. Hän saavutti pronssia ensimmäisissä sprintterien MM-kisoissa Yhdysvaltain West Allisissa.

Uransa jälkeen Thomassen on vaikuttanut synnyinseudullaan Melhusissa.
 
## Henkilökohtaiset ennätykset

* 500 metriä: 39,8
* 1&nbsp;000 metriä: 1.21,0
* 1&nbsp;500 metriä: 2.02,5
* 3&nbsp;000 metriä: 4.23,1 
* 5&nbsp;000 metriä: 7.22,3 
* 10&nbsp;000 metriä: 15.23,3

## Lähteet

## Aiheesta muualla
Epigrafinen museo

**Epigrafinen museo** () on arkeologinen museo Ateenassa Kreikassa. Museo keskittyy epigrafeihin eli piirtokirjoituksiin ja se on alallaan maailman suurimpia.

Museo on perustettu vuonna 1885. Sen kokoelma oli alun perin osa Kansallista arkeologista museota, mutta se toimii nykyään itsenäisenä museona Kansallisen arkeologisen museon rakennuksen eteläsiivessä Exárcheian kaupunginosassa Ateenan keskustan pohjoisosassa.

## Kokoelmat

Museon kokoelmiin kuuluu noin 13&nbsp;500 enimmäkseen kreikankielistä piirtokirjoitusta. Pääosa niistä on antiikin ajalta, 700-luvulta eaa. aina myöhäisantiikkiin ja varhaiselle kristilliselle ajalle. Joukossa on myös joitakin bysanttilaisen ja jälkibysanttilaisen ajan kirjoituksia. Suurin osa kirjoituksista on peräisin Attikan alueelta, mutta joukossa on myös mm. hautakiviä Mystraksesta. Suurin osa epigrafeista on kirjoitettu marmoriin tai kiveen, osassa pohjana on keramiikka.


Tiedosto:EPMA-6794-IGI(3)48-Sacred_law-1.JPG|Pyhän lain tekstiä Akropoliin Hekatompedon-temppelistä, 485/484 eaa.
Tiedosto:EPMA-13330-Themistocle_decree-2.JPG|Themistokleen määräys koskien Ateenan evakuointia ja puolustamista Salamiin taistelun alla 480 eaa. Kopio 200-luvulta eaa.
Tiedosto:Athenian decree.jpg|Ateenan bulen eli neuvoston määräys, 440–425 eaa.
Tiedosto:EPMA-10077-IGI(3)1128-Piraeus boundary stone-1.JPG|Rajakivi Pireuksesta, 400-luku eaa.
Tiedosto:EPMA-10048-IGII(2)1672-Eleusinian epistatai-4.JPG|Kirjanpitoa Eleusiin Demeterin ja Koren pyhäkköalueelta, 329/328 eaa.


## Lähteet

## Aiheesta muualla
She Bangs (Amnan kappale)

**She Bangs** on romanialaisartisti Amnan kappale. Sen julkaisi Roton Romania artistin uran toisena singlenä 6. helmikuuta 2012. Sanoituksiltaan kappale kertoo naisen tavoittamisesta kaikin laillisin ja laittomin keinoin. Kappaleeseen liittyvä musiikkivideo julkaistiin 26. huhtikuuta 2012. Toisin kuin artistin ensimmäinen single, "She Bangs" ei onnistunut pääsemään listoille.

## Lähteet
Kansallinen historiallinen museo (Ateena)

**Kansallinen historiallinen museo** () on historiallinen museo Ateenassa Kreikassa. Se toimii kaupungin ydinkeskustassa rakennuksessa, joka on Kreikan vanha parlamenttitalo. Rakennus sijaitsee Stadíou-kadulla lähellä Sýntagma-aukiota.

Rakennuksen rakentaminen alkoi vuonna 1858 ja se valmistui vuonna 1875. Se toimi parlamenttitalona valmistumisestaan vuoteen 1932 saakka, jolloin entisestä kuninkaallisesta palatsista tuli Kreikan nykyinen parlamenttitalo. Museo on toiminut rakennuksessa vuodesta 1960.

## Kokoelmat

Museo keskittyy esittelemään uudemman Kreikan historiaa, käsittäen ennen kaikkea osmani- ja frankkivallan ajan, Kreikan itsenäisyysliikkeen synnyn ja vapaussodan ajan, itsenäistyneen Kreikan rakentamisen kauden, sekä Balkanin sotien ja Vähä-Aasian sotaretkien ajan. Museossa on suuri määrä erityisesti Kreikan vapaustaisteluun liittyvää aineistoa, aseistusta, maalauksia, kuvapatsaita sekä muuta taidetta, sekä merkkihenkilöille kuulunutta omaisuutta. Museon kokoelma on peräisin Kreikan historialliselta ja etnologiselta yhdistykseltä.


Tiedosto:Ottoman armour. Chain armours and cuirass.jpg|Osmanivallan aikaisia haarniskoja 1600-luvulta.
Tiedosto:Greek revolution pistols.jpg|Kreikan vapaussodan aikaisia pistooleja 1800-luvulta.
Tiedosto:Tomb of Marco Botzaris (4551774575).jpg|Márkos Bótsariksen hautamonumentti. Pierre-Jean David, 1830.
Tiedosto:Ottomans surrender in Salonique 1912 2.jpg|*Osmanit antautuvat [[Thessaloniki|Salonikassa]] 1912*. Karl Haupt, 1912–1918.


## Lähteet

## Aiheesta muualla

* Εθνικό Ιστορικό Μουσείο - National Historical Museum